Boney M
Store norske leksikon,Kunst og estetikk,Musikk,Populærmusikk,Disko
Boney M er ei tysk disco-vokalgruppe som takket være sin produsent og låtskriver fikk en stor mengde hits fra 1976 til 1980. Den ble dannet i München i 1975 av Marcia Barrett (født 1948), Bobby Farrell (1949-2010), Liz Mitchell (født 1952) og Maizie Williams (født 1951). Alle medlemmene er født i Karibia og oppvokst i Europa.
Medlemmene i Boney M var alle dyktige dansere, men bare Barrett og Mitchell fikk synge på platene, sammen med den tyske produsenten og låtskriveren som samlet gruppa, Frank Farian (født 1941). Gjennombruddet kom i 1976 med Daddy Cool, hvorpå Boney M ble verdens mest populære discogruppe. De neste singlene var store hits over hele Europa, de fleste også i Norge.I perioden 1976–1985 ga Boney M ut åtte album, hvorav de fire første var storselgere. Gruppa ble oppløst i 1986, men gjenoppsto i flere fraksjoner. Hits Daddy Cool (1976)  Sunny (1977) Ma Baker (1977)  Belfast (1977)  Rivers Of Babylon (1978)  Brown Girl In The Ring (1978)  Rasputin (1978) julesangen Mary's Boy Child – Oh My Lord (1978)  Painter Man (1979)  Hooray Hooray It's A Holi-Holiday (1979)  Gotta Go Home/El Lute (1979)  My Friend Jack (1980) Les mer i Store norske leksikon disco musikk Eksterne lenker Liz Mitchell Marcia Barrett Maizie Williams